Valsts sabiedrība ar ierobežotu atbildību

“Nacionālais rehabilitācijas centrs “Vaivari””

Vienotais reģistrācijas Nr. 40003273900

Asaru prospekts 61, Jūrmala, LV-2008

Tālrunis: 67766122 vai 67766124, fakss: 67766314

E-pasts: info@nrc.lv

**CENU APTAUJA**

**„Par tiesībām pielāgot un izsniegt bimanuālos riteņkrēslus ar x veida un nesalokāmu rāmi”**

ar identifikācijas Nr. NRC „Vaivari” 2019/56 TPC

**IEINTERESĒTO PAKALPOJUMU SNIEDZĒJU SANĀKSMES PROTOKOLS**

2019. gada 19. decembrī plkst.9:00

Rīgā, Ventspils ielā 53

**Sanāksmē piedalās:**

|  |  |
| --- | --- |
| * Iepirkumu komisijas priekšsēdētāja
 | VTPC vadītāja L.Nelsone |
| * Iepirkumu komisijas priekšsēdētājas vietniece
 | VTPC vadītājas vietniece J.Vasiļevska |
| * Iepirkumu komisijas loceklis
 | VTPC ekonomists A.Strautiņš |
| * Iepirkumu komisijas locekle, sekretāre
 | VTPC iepirkumu speciāliste G.Miķelsone |
| * Ieinteresēto pakalpojumu sniedzēju pārstāvji
 |  |

**Sanāksmi protokolē:** iepirkumu komisijas sekretāre Gundega Miķelsone

**Darba kārtība:**

Cenu aptaujas „Par tiesībām pielāgot un izsniegt bimanuālos riteņkrēslus ar x veida un nesalokāmu rāmi” ar identifikācijas Nr. NRC "Vaivari" 2019/56 TPC ieinteresēto pakalpojumu sniedzēju sanāksme.

**Sanāksmes norises gaita:**

1. Ieinteresēto pakalpojumu sniedzēju pārstāvji, pasūtītāja pārstāvji pulcējas Ventspils ielā 53, Rīgā, kur tiek atklāta ieinteresēto pakalpojumu sniedzēju sanāksme.
2. Iepirkumu komisijas priekšsēdētāja Ligita Nelsone atklāj sanāksmi.
3. Iepirkumu komisijas priekšsēdētāja Ligita Nelsone iepazīstina ieinteresēto pakalpojumu sniedzēju pārstāvjus ar iepirkuma priekšmetu, ar iepirkuma priekšmeta izpildes termiņiem un pamatprasībām.
4. Ieinteresētie pakalpojumu sniedzēji tiek lūgti uzdot jautājumus.
5. VSIA „Nacionālais rehabilitācijas centrs „Vaivari”” Tehnisko palīglīdzekļu centra iepirkumu komisija sniedz atbildes uz ieinteresēto pakalpojumu sniedzēju pārstāvju jautājumiem:

Jautājums: Kas tiek saprasts ar riteņkrēsla papildu detaļām (aprīkojumu)?

Atbilde: Viss, kas neietilpst tehniskajā specifikācijā noteiktajās minimālajās prasībās.

Jautājums: Vai ir iespējams noteikt garāku piedāvājuma iesniegšanas termiņu?

Atbilde: Piedāvājumu iesniegšanas termiņu nav iespējams pagarināt.

Jautājums: Vai tiek pareizi saprasts, ka pēc līguma noslēgšanas varēs papildināt piedāvājumu?

Atbilde: Jā, pakalpojumu sniedzējs, ar kuru būs noslēgts līgums, atbilstoši iepirkumu dokumentācijas 63. punktam varēs papildināt piedāvājumu.

Jautājums: Kas uzņemas remonta izmaksas pēc garantijas termiņa beigām?

Atbilde: Pati persona.

Jautājums: Kādēļ riteņkrēslu minimālās svara izturība noteikta 120 kg?

Atbilde: Lai riteņkrēsli kalpotu ilgāk, minimālā prasība noteikta, ņemot vērā ikgadējus novērojumus, kas saistīti ar tehnisko palīglīdzekļu remontu un vidi, kurā tiek ekspluatēti riteņkrēsli.

Jautājums: Vai jaunajai sistēmai paralēli pastāvēs joprojām kompensācijas mehānisms?

Atbilde: Jā, personām joprojām būs iespējams izvēlēties kompensācijas mehānismu.

Jautājums: Kādēļ ceturtajā iepirkuma daļā tehniskajā specifikācijā tiek prasīti pretapgāšanās riteņi?

Atbilde: Lai nodrošinātu lietotāja drošību.

Jautājums: Vai vienīgā atšķirība starp iepirkuma priekšmeta 2. un 4. daļu ir rokturi?

Atbilde: Jā, tā ir vienīgā atšķirība.

Jautājums: Vai tehniskajā un finanšu piedāvājumā, iekļaujot modeļu variantus, modeļu variantiem piešķirt numerāciju?

Atbilde: Jā, piedāvājuma daļā iekļautajiem variantiem var piešķirt kārtas numurus 1., 2., 3., utt., un ja nepieciešams katrai numerācijai izmantot apakšpunktus.

Jautājums: Gadījumā, ja persona neiztērē visu kupona vērtību, ko dara ar līdzekļiem, kas paliek pāri no kupona vērtības?

Atbilde: Par atlikušo summu personai būs iespēja izvēlēties papildaprīkojumu neko nepiemaksājot.

Jautājums: Vai jābūt vairākām apkalpošanas vietām?

Atbilde: Apkalpošanas vieta var būt viena, kura atbilst iepirkuma dokumentācijā noteiktajai vides pieejamībai. Ja tiek rīkoti izbraukumi un veikta pakalpojumu sniegšana citu iestāžu telpās, tām arī jābūt nodrošinātām ar pieejamību personām ar funkcionēšanas traucējumiem

Jautājums: Kā personas piesakās uz valsts apmaksāto kuponu?

Atbilde: Vēršoties VTPC un izsakot vēlmi saņemt tehnisko palīglīdzekli valsts apmaksātās kupona ietvaros.

Jautājums: Kādēļ izvirzīta prasība par sertificētu ārstniecības personu, kura pielāgo, izsniedz un remontē tehniskos palīglīdzekļus?

Atbilde: Lai nenodarītu personām, kurām tiks izsniegti riteņkrēsli kaitējumi, nepieciešama kvalificēta ārstniecības persona, kas ir apguvusi apmācību pielāgot un izsniegt tehniskos palīglīdzekļus un spēs pielāgot katrai personai riteņkrēslu individuāli. Personai, kura veiks riteņkrēslu remontu nepieciešams atsevišķs sertifikāts. Iepirkuma dokumentācijas 28. un 29. punkts.

Jautājums: Iepirkuma dokumentācijā norādīts, ka telpu aprakstam par pretendenta apkalpošanas telpu pieejamību personām ar funkcionēšanas traucējumiem, jāpievieno attēli. Vai nepieciešams attēlos redzēt mērierīces, lai pārliecinātos par aprakstā norādītajiem izmēriem par atbilstību.

Atbilde: Nav nepieciešams attēlos redzēt mērnieces. Attēli nepieciešami, lai rastos priekšstats par apkalpošanas telpām. Izmēri norādāmi aprakstā. Gadījumā, ja iepirkumu komisijai radīsies šaubas, pirms līguma noslēgšanas pasūtītājs var ierasties pie pakalpojumu sniedzēja, lai pārliecinātos par telpu atbilstību.

Jautājums: Vai persona var atdot atpakaļ tehnisko palīglīdzekli, vai pēc pasūtījuma veikšanas mainīt viedokli, ka viņai nepieciešams, kas cits?

Atbilde: Pēc pasūtījuma veikšanas saskaņojot ar pakalpojumu sniedzēju un saņemot piekrišanu no pakalpojumu sniedzēja.

1. Sanāksme tiek paziņota par slēgtu, ieinteresēto piegādātāju sanāksmes protokols tiks publicēts pasūtītāja tīmekļvietnēs [www.vtpc.lv](http://www.vtpc.lv/) un [www.nrcvaivari.lv](http://www.nrcvaivari.lv/), kur pieejama iepirkuma dokumentācija.
2. Komisijas priekšsēdētāja uzdod komisijas sekretārei sagatavot iepirkuma ietvaros ieinteresēto piegādātāju sanāksmes protokolu un pievienot to iepirkuma dokumentācijai pasūtītāja tīmekļvietnēs [www.vtpc.lv](http://www.vtpc.lv/) un [www.nrcvaivari.lv](http://www.nrcvaivari.lv/).

**Sanāksmes beigu laiks: plkst. 10:30**

|  |  |
| --- | --- |
|  |  |